

**Generalforsamling**

**Haveselskabet Faxe Afdeling**

**Tirsdag 21. januar 2025 kl. 19**

**Haslev bibliotek, mødesal Romanen**

**Jernbanegade 62, 4690 Haslev**

**Referat generalforsamling**

1. **Valg af dirigent, referent, stemmetællere blandt de tilstedeværende.**

Dirigent blev John Krouel, referent Jonna Krouel og stemmetællere, der ikke blev brug for. Dirigenten erklærede generalforsamlingen for rettidigt indkaldt ifølge vedtægterne.

1. **Beretning om afdelingens virksomhed i det forløbne år fremlægges til godkendelse ved formand Trine Lilleng.**

Trine fremlagde beretningen, som bliver lagt på hjemmesiden. Hun fortalte om årets mange aktiviteter, og sagde tak til alle de frivillige, til de haveejere, der åbnede deres haver og til medlemmerne som møder op til vores arrangementer. Hun kunne fortælle at Faxe afdeling og også Stevns afdeling har en lille tilbagegang i medlemstallet. 213 medlemmer er der nu i Faxe og 130 i Stevns. Og kort ridsede Trine strukturændringerne op, de tre nye medlemstyper, og at man skal være opmærksom på det, når man skal betale. At mere og mere digitaliseres, og at arrangementskalenderen forsvinder fra bladet. I stedet udsendes den til medlemmerne som nyhedsmail. Derfor vil vi være skarpe på at lave en folder blandt andet til dem der ikke er med på det digitale.

Beretningen blev godkendt med applaus

1. **Aflæggelse af det reviderede regnskab og budget til orientering ved kasserer Inge Madsen.**

Inge gennemgik regnskabet. Ingen spørgsmål til regnskabet og også dette blev godkendt

1. **Forelæggelse af aktivitetsplan til orientering**

Trine gennemgik årets planlagte aktiviteter. Og der er allerede meget spændende i vente. Vi forsøger i år at afholde nogle arrangementer i Faxe også. Blandt andet et Afternoon tea-arrangement, hvor vi skal lave blomsterdekorationer i tepotter, kopper og kander.

1. **Indkomne forslag**

Ingen indkomne forslag

1. **Valg af medlemmer til bestyrelsen. Vælges for 2 år, afgår skiftevis 2 og 3 bestyrelsesmedlemmer.**

Ikke på valg:

Kurt Jørgensen

Inge Madsen

Dorthe Pil-Jensen ønsker at udtræde af bestyrelsen

På valg:

Trine Lilleng

Jonna Krouel

Vicki Palmtoft ønsker ikke genvalg

Jonna Krouel og Trine Lilleng blev genvalgt med applaus

Anna-Marie Øland Madsen og Britta Juul blev efter en præsentation valgt med applaus.

Bestyrelsen konstituerer sig på det første bestyrelsesmøde.

1. **Valg af 2-3 suppleanter eller flere til bestyrelsen. Vælges for 1 år**

Suppleant er:

Keld Schejbel ønsker ikke genvalg

Tove Andersen ønsker ikke genvalg.

Tine Jensen og Annett Abildgaard stillede op og blev valgt med applaus

1. **Valg af 2 bilagskontrollanter. Vælges for 1 år, afgår skiftevis.**

Ikke på valg:

Flemming Wittrock

På valg:

Ole Mørkeberg frasagde sig genvalg.

Vicki Palmtoft stillede op og blev valgt med applaus.

1. Valg af suppleant for bilagskontrollant. Vælges for 1 år. Ingen stillede op, og vi besluttede derfor ikke have en suppleant.
2. **Eventuelt:**

Trine takkede dirigenten med en pose med chokolade. Også bilagskontrollanterne fik en gave.

Trine takkede de trofaste bestyrelsesmedlemmer Keld, Vicki, Dorthe og Tove, der ikke ønskede at fortsætte, for deres gode arbejde i bestyrelsen med en pose med noget godt i. Alle har givet tilsagn om at arbejde som frivillige i det kommende år, hvilket imødeses med glæde. Og tak til de ca. 50 medlemmer der var mødt på trods af en VM-håndboldkamp.

Trine ønskede de nye bestyrelsesmedlemmer velkommen i bestyrelsen. Bestyrelsen bød forsamlingen på de traditionsrige lagkager inden landskabsarkitekt Marianne Videbæk gik i gang med sit foredrag landskabets muligheder i genoptræning med blandt andet afsæt i Sclerosehospitalet.

Referatet godkendt af dirigent John Erik Krouel

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ den \_\_\_\_\_\_\_\_2025

Referatet godkendt af formand Trine Lilleng

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ den \_\_\_\_\_\_\_\_2025